নেকাব্বরের মহাপ্রয়াণ

নেকাব্বরের মহাপ্রয়াণ মাসুদ পথিক পরিচালিত ২০১৪ সালের বাংলাদেশী নাট্য চলচ্চিত্র। নির্মলেন্দু গুণ রচিত নেকাব্বরের মহাপ্রয়াণ কবিতা অবলম্বনে চলচ্চিত্রটির চিত্রনাট্য লিখেছেন মাসুদ পথিক এবং সংলাপ লিখেছেন রাজিব আহসান ও মাসুদ পথিক। বাংলাদেশ সরকার-এর অনুদান প্রাপ্ত চলচ্চিত্রটি প্রযোজনা ও পরিবেশনা করেছে ব্রাত্য চলচ্চিত্র। এতে নাম চরিত্রে (নেকাব্বর) অভিনয় করেছেন জুয়েল জহুর এবং ফাতেমা চরিত্রে অভিনয় করেছেন শিমলা। কয়েকটি উল্লেখযোগ্য চরিত্রে মামুনুর রশীদ, প্রবীর মিত্র, রানী সরকার, বাদল শহীদ, রেহানা জলি প্রমুখ। এছাড়া আরও অভিনয় করেছেন প্রখ্যাত কবি নির্মলেন্দু গুণসহ আরো ১৫ জন কবি। চলচ্চিত্রটিতে কাহিনি চিত্রের পাশাপাশি তথ্যচিত্রের আবহকে ধারণ করার চেষ্টা করে, প্রেম, প্রকৃতি ও মুক্তিযুদ্ধের গাথা সূত্রে তথ্যের ইমেজ ধরে আবহমান বাংলার নিবিড় সংস্কৃতি, জীবনের অন্তর্গত দর্শন, তথা জীবনবোধকে তুলে ধরা হয়েছে। চলচ্চিত্রটি প্রাথমিকভাবে ৫টি বিভাগে জাতীয় চলচ্চিত্র পুরস্কারে ঘোষিত হয়। পরে বৃহন্নলা চলচ্চিত্রের বিরুদ্ধে গল্প চুরির অভিযোগ উঠলে নেকাব্বরের মহাপ্রয়াণ শ্রেষ্ঠ চলচ্চিত্র বিভাগেও পুরস্কৃত হয়। অন্য বিভাগগুলো হল শ্রেষ্ঠ গীতিকার, শ্রেষ্ঠ সঙ্গীত পরিচালক, শ্রেষ্ঠ সুরকার, শ্রেষ্ঠ নারী কণ্ঠশিল্পী, শ্রেষ্ঠ রূপসজ্জাকার। একজন বঞ্চিত মানুষের প্রতিকৃতি হচ্ছেন নেকাব্বর। যিনি অন্যায় ভাবে তার সম্পদ হারিয়েছেন, ১৯৭১ এর মুক্তিযুদ্ধে যোগ দিয়ে তিনি তার প্রেমিকাকে হারিয়েছেন, যুদ্ধে একটি পা খুইয়েছেন। যুদ্ধের পরে পঙ্গু হয়ে বাকি জীবনটা কাটাতে হয়েছে। তাকে পাগলা গারদেও থাকতে হয়েছে। পাগলা গারদ থেকে বেরিয়ে অনাহারে থেকেছেন, পেয়েছেন সমাজের  বঞ্চনা আর লাঞ্ছনা। একজন নেকাব্বর এমনি লাঞ্ছনা বঞ্চনা সহ্য করতে করতে একসময় মৃত্যুবরণ করেন। জুয়েল জহুর - নেকাব্বর শিমলা - ফাতেমা মামুনুর রশীদ - মুন্সী আফফান মিতুল - তোরাব আলী এহসানুর রহমান প্রবীর মিত্র - ফাতেমার বাবা বাদল শহীদ - বৃদ্ধ নেকাব্বর রানী সরকার তারেক মাহমুদ রেহানা জলি অসীম সাহা বেগম মন্টু সোহেল বয়াতি মাসুম খান কাসেম সৈয়দ জুবায়ের কবিন্দ্র মল্লিক হাসান আরিফ ফারহানা শুচি মহসিন খোন্দকার সনজিব পুরোহিত সৌমিত্র দেব মাঈন মজুমদার বাহার খান মিতুল হিমু অমল রায় চলচ্চিত্রটির শ্যুটিং শেষ হয় ২০১২ সালের ডিসেম্বরে। শব্দ ও আবহসংগীতসহ সম্পাদনার কাজ শেষ হয় ২০১৩ সালের জুলাই মাসে। ২০১৩ সালে ডিসেম্বরে ছবিটি বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে। নেকাব্বরের মহাপ্রয়াণ ২০১৪ সালের ২০ জুন সারাদেশে নয়টি প্রেক্ষাগৃহে মুক্তি পায়। যার মধ্যে উল্লেখযোগ্য ছিল ঢাকার স্টার সিনেপ্লেক্স, বলাকা সিনেওয়ার্ল্ড ও মধুমিতা। এছাড়া ২০১৬ সালের ২ জুন শ্রীলংকার কলম্বোতে অনুষ্ঠিত সার্ক চলচ্চিত্র উৎসব-এ ছবিটি প্রদর্শিত হয়। নেকাব্বরের মহাপ্রয়াণ চলচ্চিত্রের সঙ্গীত পরিচালনা ও শব্দ সম্পাদনা করেছেন সাইম রানা। সুর করেছেন বেলাল খান, মুশফিক লিটু, প্রিন্স মাহমুদ, সাইম রানা ও সেলিম মাহমুদ। গীত রচনা করেন মাসুদ পথিক, নির্মলেন্দু গুণ, অসীম সাহা, সাইম রানা, অতনু তিয়াস। গানে কণ্ঠ দিয়েছেন মমতাজ বেগম, বারী সিদ্দিকী, বেলাল খান, সাবরিনা পড়শী, বাদল শহীদ। আলোকিত বাংলাদেশে লেখা একটি চলচ্চিত্র সমালোচনায় ওয়াহিদ সুজন চলচ্চিত্রটির দৃশ্যায়ন ও সঙ্গীতের প্রশংসা করেছেন। তবে তিনি আবহ সঙ্গীত, দৃশ্যের দিক পরিবর্তন ও কাহিনির অসামঞ্জস্যতার জন্য এর সমালোচনা করেছেন। জাতীয় চলচ্চিত্র পুরস্কার বিজয়ী: শ্রেষ্ঠ চলচ্চিত্র - মাসুদ পথিক (ব্রাত্য চলচ্চিত্র) বিজয়ী: শ্রেষ্ঠ গীতিকার - মাসুদ পথিক বিজয়ী: শ্রেষ্ঠ সঙ্গীত পরিচালক - সাইম রানা বিজয়ী: শ্রেষ্ঠ সুরকার - বেলাল খান বিজয়ী: শ্রেষ্ঠ নারী কণ্ঠশিল্পী - মমতাজ বেগম বিজয়ী: শ্রেষ্ঠ রূপসজ্জাকার - আবদুর রহমান টেলি-সিনে পুরস্কার বিজয়ী: বিশেষ পুরস্কার - মাসুদ পথিক নির্মলেন্দু গুণ "আসছে নির্মলেন্দু গুণের 'নেকাব্বরের মহাপ্রয়াণ'"। বাংলানিউজটোয়েন্টিফোর.কম। ২০১৩-১১-২০। সংগ্রহের তারিখ ১১ জানুয়ারি ২০১৭।  "বৃহন্নলা বাদ, সেরা চলচ্চিত্র নেকাব্বরের মহাপ্রয়াণ"। বিডিনিউজ টোয়েন্টিফোর ডটকম। ২০১৬-০৪-১৮। ২০১৭-০৪-২১ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "'Nekabborer Mohaproyan' now nominated for national film awards 2014"। দ্য ডেইলি স্টার। এপ্রিল ১৮, ২০১৬। সংগ্রহের তারিখ ১১ জানুয়ারি ২০১৭।  "২০১৪ এর সেরা চলচ্চিত্র 'নেকাব্বরের মহাপ্রয়াণ'"। দৈনিক সমকাল। এপ্রিল ১৮, ২০১৬। ২৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "Nekabborer Mohaproyan: A tale of an unknown fighter"। ডেইলি এশিয়ান এইজ। ১৯ মে ২০১৬। সংগ্রহের তারিখ ১১ জানুয়ারি ২০১৭।  "সম্পাদনার টেবিলে 'নেকাব্বরের মহাপ্রয়াণ'"। যায়যায়দিন। ডিসেম্বর ২১, ২০১২। সংগ্রহের তারিখ ১১ জানুয়ারি ২০১৭।  "মুক্তির অপেক্ষায়'নেকাব্বরের মহাপ্রয়াণ'"। দৈনিক প্রথম আলো। জুলাই ৯, ২০১৩। সংগ্রহের তারিখ ১১ জানুয়ারি ২০১৭।  "Nekabborer Mohaproyan gets uncut censor certificate"। ঢাকা ট্রিবিউন। ৬ জানুয়ারি ২০১৪। ২১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "Nekabborer Mohaproyan hits cinemas today"। ঢাকা ট্রিবিউন। ২০ জুন ২০১৪। ২৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "Nekabborer Mohaproyan - at SAARC Film Fest"। দ্য ডেইলি স্টার। মে ২৭, ২০১৬। সংগ্রহের তারিখ ১১ জানুয়ারি ২০১৭।  "আসছে নেকাব্বরের মহাপ্রয়াণ"। বাংলা মুভি ডেটাবেজ। ২২ নভেম্বর ২০১৩। ২৪ মে ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  সুজন, ওয়াহিদ (মে ১১, ২০১৬)। "আলাদা আলাদা নেকাব্বরের মহাপ্রয়াণ"। বাংলা মুভি ডেটাবেজ। সংগ্রহের তারিখ ১১ জানুয়ারি ২০১৭। [স্থায়ীভাবে অকার্যকর সংযোগ] "'নেকাব্বরের মহাপ্রয়াণ' শ্রেষ্ঠ চলচ্চিত্র"। দৈনিক কালের কণ্ঠ। ১৮ এপ্রিল ২০১৬। সংগ্রহের তারিখ ১১ জানুয়ারি ২০১৭।  ইন্টারনেট মুভি ডেটাবেজে নেকাব্বরের মহাপ্রয়াণ (ইংরেজি) বাংলা মুভি ডেটাবেজে নেকাব্বরের মহাপ্রয়াণ